<translate>  Di main palava wey Lourenço dey face since beginning of election na whether im go dey act as servant for Dos Santos, as dat oen dey hold power tight since 38 years.Tori be say Dos Santos don pack di security forces with people wey dey loyal to am, and im go dey in control of di ruling party MPLA until at least 2022.But di day after im win election, Lourenço say im no go be boy-boy for Dos Santos: I go get all di power. Dis country no go get two presidents, na wetin im talk.Sabi people say dem no think say Lourenço go dey free like dat. Di question na if e go dey able to create some breathing space or not, na wetin Didier Peclard, from di University of Geneva tell AFP.Others feel say Angola no go need to wait too long to know who really bi di president. E go keep Isabel as head of Sonangol? If e do am, then dat na proof say Dos Santos still dey run Angola, na how Benjamin Auge, from di French Institute of International Relations see di matter. 